מכבי ירושלים (כדורסל)

מכבי ירושלים היא קבוצת כדורסל ישראלית מהעיר ירושלים, שמשחקת כיום בליגה א' דרום ושיחקה בעבר בליגת העל.

 היסטוריה 
הקבוצה הוקמה בשנות ה-30, והאזכור הראשון בעניינה מופיע בהקשר למכביה הארצית שנערכה ב-1938. עד קום המדינה, ומכיוון שלא הייתה קיימת ליגת כדורסל מסודרת, השתתפה הקבוצה בטורנירים שונים ובעיקר במשחקי ידידות מול קבוצות מקומיות והפועל ירושלים, ובטורנירים שאורגנו על ידי מכבי. באותם ימים נודעה הקבוצה גם כ"מכבי בר כוכבא ירושלים", וזכתה באליפות הליגה הירושלמית בשנים 1941 ו-1956.

הקבוצה החלה להשתתף בליגה הבכירה בעונת 1955, ונשארה בה במשך תשע עונות רצופות.

ב-1959 אישרה התאחדות הספורט בישראל את השתתפותה של הקבוצה בטורניר האירופאי "גביע מרטיני" התשיעי, שהתקיים בפריז. הקבוצה יצאה כשהיא מחוזקת בשני שחקני מכבי פתח תקווה ובשחקן מכבי קריית מוצקין. בטורניר השתתפו מלבד מכבי ירושלים עוד חמש קבוצות שלא נחשבו לכאלה שנמצאות בטופ האירופאי, ביניהן ארבע קבוצות מצרפת; ראסינג פריז, סנט-שארל ד'אלפורוויל, אלזס באניול וסטאד פראנסה; וקבוצה בולגרית, ספרטק סופיה. בסופו של דבר הפסידה הקבוצה בכל משחקיה, וסיימה במקום השישי והאחרון. השתתפותה של מכבי ירושלים בטורניר ספגה ביקורת כפולה, הן מאחר שירושלים לא נחשבה לקבוצה שנמצאת בצמרת הכדורסל הישראלי, והן מאחר שירושלים שיתפה בטורניר את שחקנה אברהם הופמן שהיה בסגל הנבחרת ונאסר עליו לצאת לטורניר, ושיחק תחת השם הבדוי "משה של".

משחקי הדרבי מול הפועל ירושלים היו הלהיט של הכדורסל הירושלמי בסוף שנות ה-50 ותחילת שנות ה-60. משחק הדרבי השני בעונת 1961/62 הופסק לאחר שהקהל איים על השופטים והשליך עליהם חפצים. במכבי כיכבו אז אברהם הופמן, ישראל טוויל, מרדכי תנורי, אריאל כהן, משה שרם ומנחם שירזי. בתקופה הזו היא הייתה הקבוצה הבכירה בעיר וכונתה נבחרת החלומות. אולם לאחר עונת 1963/64, כשאימן את הקבוצה דוד קמינסקי (סמל מובהק של הפועל), ירדה הקבוצה מהליגה הבכירה ונעלמה ממפת הכדורסל הישראלי למשך שלושה עשורים בהם דשדשה בליגות הנמוכות.

בעונת 1993/1994 שיחקה בלאומית ב', וסיימה במקום השני באותו מספר נקודות כמו מכבי חיפה שבמקום השלישי. למרות זאת, הפרש סלים עדיף של ירושלים העניק לה את הכרטיס לליגת העל.

בעונת 1994/95 (העונה בה שבה לליגת העליונה) נכללו בסגל שבעה שחקני בית, מחוזקים בג'ו דאוסן, שון גרין וגלעד שמחוני. הקבוצה סיימה במקום התשיעי, כשבדרך היא מנצחת את הדרבי השני של אותה עונה.

בעונה שלאחר-מכן (1995/96) סיימה במקום העשירי (מתוך 12), לאחר ניצחון מוחץ במחזור הסיום מול קבוצת בני הרצליה 55-98. ניצחון שהבטיח את ההישארות של הקבוצה בליגה. אולם, הקבוצה הורדה לליגה לאומית ב' על ידי הרשות לבקרה תקציבית, בטענה שאין ביכולתה להשיג את הערבויות המתאימות. הייתה זו הפעם הראשונה בכדורסל הישראלי שבה קבוצה יורדת ליגה עקב בעיות תקציב.

הקבוצה לא התאוששה מהמכה שקיבלה, וירדה לליגה הארצית. מחלקת הנוער המשיכה להתקיים במשך שבע שנים נוספות. המועדון התפרק סופית בשנת 2003.

בסך הכל שיחקה הקבוצה בליגת העל במשך 11 עונות בשתי קדנציות. מלך הסלים של הקבוצה בכל הזמנים הוא אברהם הופמן, שקלע 2,923 נק' בשמונה עונות בקבוצה.

הקמה מחדש
בשנת 2024 הוקמה הקבוצה מחדש על ידי רוני שטייניץ, יו"ר עמותת מכבי ירושלים ומי שהיה יו"ר הקבוצה המקורית בשנות ה-90, סהר רחמים שהיה אוהד הקבוצה המקורית, ויוסי שרעבי.

הקבוצה המתחדשת נקראה על שמו של אמנון שנק, מאמנה של הקבוצה בעבר, ואיש כדורסל ירושלמי בולט. 

בעונת 2024/2025 שיחקה הקבוצה במחוז ירושלים של ליגה ב', ואירחה את משחקיה במרכז לרנר של האוניברסיטה העברית, השוכן בהר הצופים. בעונתה הראשונה סיימה במקום השני עם 16 ניצחונות ושני הפסדים (אחרי הפועל מבשרת ציון) תוך שהיא מובילה את הליגה במספר הנקודות שקלעה בממוצע במשחק. בתום העונה עלתה הקבוצה לליגה א' דרום.

סגל הקבוצה בעונת 2025/2026

הישגים לפי עונות
בטבלה מופיעות רק העונות בהן הייתה הקבוצה בליגה הבכירה.
 להצגת טבלת ההישגים, לחצו על "הצגה" בצד שמאלעונההליגה הבכירהגביע המדינהמאמן ראשישחקנים בולטים1955מקום 7טרם הוקםאברהם פסח1955/1956לא התקיימהחצי גמראברהם פסח1957מקום 6לא נערךאברהם פסחאברהם הופמן, ישראל טוויל, יעקב שרם1957/1958מקום 8רבע גמראברהם פסח1958/1960מקום 6שמינית גמראברהם פסחאברהם הופמן1960מקום 7לא נערךאברהם פסח/שלום קוסובראברהם הופמן, אריאל כהן, מרדכי תנורי, יעקב שרם1961מקום 7חצי גמרשלום קוסוברמרדכי תנורי1961/1962מקום 6שמינית גמרשלום קוסובר1962/1963מקום 8שמינית גמרישראל טוויל1963/1964מקום 13לא העפילהדוד קמינסקי1994/1995מקום 9רבע גמריורם חרושג'ו דאוסן1995/1996מקום 10סיבוב ראשוןיורם חרוש/טים שיי/אמנון שנקג'ו דאוסן, אורי כהן מינץ

לאחר ההקמה מחדש
 להצגת טבלת ההישגים, לחצו על "הצגה" בצד שמאלעונהליגהמיקוםגביעמאמן ראשישחקנים בולטים2024/2025ליגה ב' ירושלים2לא השתתפהאופיר לויאופיר לוי, אבנר סבן2025/2026ליגה א' דרוםסיבוב שניאופיר לוי 

שחקני עבר בולטים
 אורי כהן מינץ
 ג'ו דאוסן
 דרור כהן
 גלעד שמחוני
 אברהם הופמן
 ישראל טוויל
 מרדכי תנורי
 אלי בלול
 שון גרין
 אדוניס ג'ורדן מנחם שירזי
 מיכה שחר
 חר כהן
 אבנר סבן
 אליעזר כהן
 מוטי לוי
 אושיק בן עטר
 גלעד כץ
 אסף ברנע
 טרי פייר יעקב שרם
 יוסי כהן
 משה שרם
 רוני שטייניץ
 אריאל כהן
 ציון תורג'מן
 נדב אשל
 תמיר שוורץ
 אופיר לוי

מאמנים בעבר
 דוד קמינסקי
 יורם חרוש
 אמנון שנק

סמלי הקבוצה:

קישורים חיצוניים


הערות שוליים

ירושלים
ירושלים
קטגוריה:ירושלים: מועדוני ספורט
קטגוריה:ירושלים: קבוצות כדורסל
קטגוריה:קבוצות כדורסל ישראליות